સરકારી કામકાજ કે નાગરિકની ફરિયાદ અંગેની અરજી મળ્યાની પાકી પહોંચ સાથે જવાબ નિકાલની તારીખ પણ દર્શાવવી પડશે. જો કોઇ અધિકારી સમયસર નિકાલ કે પ્રક્રિયામાં નિષ્ફળ રહેશે તો તેને રૂ.૧,૦૦૦ સુધી દંડ થશે પણ અધિકારી ઇરાદાપૂર્વક સેવા પૂરી ન પાડે તો રૂ.રપ,૦૦૦ સુધીના દંડની જોગવાઇ કરાઇ છે. દરેક સરકારી કચેરીમાં ફરિયાદ નિવારણ કડી હશે, જે રાજ્યકક્ષાની અપીલ ટ્રિબ્યુનલ સુધી જશે. સરકારે દરેક વિભાગમાં જે તે સેવા આપે છે તે કેટલા સમયમાં આવશે તે નિશ્ચિત કરતું માર્ગદર્શક બોર્ડ ફરજિયાત મૂકવું પડશે અને અરજી નિકાલમાં સમય અને જે તે અધિકારીની જવાબદારી નિશ્ચિત થશે.